Διεθνές Πανεπιστήμιο της Ελλάδος

ΡΟΜΠΟΤΙΚΗ ΟΡΑΣΗ: ΣΥΓΧΡΟΝΕΣ ΕΞΕΛΙΞΕΙΣ ΚΑΙ ΕΦΑΡΜΟΓΕΣ
2020-05-27 10:00 (Europe/Athens)
Πρόσκληση
Το Πρόγραμμα Μεταπτυχιακών Σπουδών στη ΡΟΜΠΟΤΙΚΗ σας προσκαλεί στην ενημερωτική ημερίδα με θέμα:
“Ρομποτική Όραση: Σύγχρονες Εξελίξεις και Εφαρμογές”
που θα διεξαχθεί διαδικτυακά, μέσω του λογισμικού zoom, την Τετάρτη 27 Μαΐου 2020 και ώρα 10:00 π.μ.
Στην ημερίδα θα παρουσιαστούν οι νέες εξελίξεις στο πεδίο της Ρομποτικής Όρασης, ενδιαφέρουσες εφαρμογές της όρασης μηχανής στη βιομηχανία, τεχνολογίες επιτάχυνσης αλγορίθμων όρασης μηχανής και εφαρμογές που υλοποίησαν φοιτητές του Προγράμματος Μεταπτυχιακών Σπουδών στη Ρομποτική. Επίσης, θα γίνει σύντομη παρουσίαση του Μεταπτυχιακού Προγράμματος στη Ρομποτική.
Οι ενδιαφερόμενοι μπορούν να συνδεθούν στην εικονική αίθουσα https://zoom.us/j/92213734995

Δείτε το πρόγραμμα της ημερίδας εδώ

Η Θάμαρ της Γεωργίας (1184-1213) και η αυτοκρατορία της Τραπεζούντας
2020-03-04 17:00 - 18:00
Η εκδήλωση αναβάλλεται. Θα υπάρξει ενημέρωση για την προγραμματισμένη ημερομηνία στην οποία μετατίθεται.

Η Eka Tchkoidze, αναπληρώτρια καθηγήτρια Ιστορίας του Ilia State University της Τιφλίδας, επισκέπτεται το Διεθνές Πανεπιστήμιο της Ελλάδας στα πλαίσια του Erasmus+. Με ιδιαίτερη χαρά σας ενημερώνουμε για τη διάλεξή της στα ελληνικά, με τίτλο: Η Θάμαρ της Γεωργίας (1184-1213) και η αυτοκρατορία της Τραπεζούντας η οποία θα πραγματοποιηθεί την Τετάρτη 4 Μαρτίου 2020 στο Διεθνές Πανεπιστήμιο της Ελλάδος στην Θέρμη, στις 17:00.
Η εκδήλωση θα είναι ανοικτή στο κοινό.
Βεβαιώσεις παρακολούθησης θα δοθούν κατόπιν αιτήματος.
Για την παρουσία σας στην διάλεξη, απαιτείται ηλεκτρονική Εγγραφή .
Βιογραφικό σημείωμα ομιλήτριας
×Βιογραφικό σημείωμα ομιλήτριας
Η κα Eka Tchkoidze είναι αναπληρώτρια καθηγήτρια Ιστορίας στο Ilia State University της Τιφλίδας. Έχοντας τελειώσει τις μεταπτυχιακές σπουδές και τη διδακτορική της έρευνα στην Ελλάδα (Πανεπιστήμιο Ιωαννίνων), η κα Tchkoidze έχει ιδιαίτερους δεσμούς με τη χώρα μας. Κατά τη διάρκεια της ακαδημαϊκής της πορείας, έλαβε υποτροφίες από το Ίδρυμα Κρατικών Υποτροφιών καθώς και από το Ίδρυμα Αλέξανδρος Σ. Ωνάσης. Την περίοδο 2007-2008 εργάστηκε ως μεταδιδακτορική ερευνήτρια στο Πανεπιστήμιο του Princeton (Ελληνικές Σπουδές). Το 2008 εξελέγη επίκουρη καθηγήτρια Ιστορίας στη Σχολή Ανθρωπιστικών και Πολιτισμικών Σπουδών του Ilia State University και από το 2013 υπηρετεί στο ίδιο Πανεπιστήμιο ως αναπληρώτρια καθηγήτρια. Περισσότερες πληροφορίες στο https://faculty.iliauni.edu.ge/arts/eka-tchkoidze/?lang=en
Close

Η εφαρμογή του Digital Marketing στις ελληνικές επιχειρήσεις
2020-02-08 17:00

1st Internal Conference on Research and Innovation
2020-02-01 - 2020-02-02
Πρόγραμμα 1ου Εσωτερικού Συνεδρίου Έρευνας και Καινοτομίας: Το Πρόγραμμα σε μορφή .pdf

ΕΘΕΛΟΝΤΙΚΗ ΑΙΜΟΔΟΣΙΑ ΣΤΗΝ ΑΛΕΞΑΝΔΡΕΙΑ ΠΑΝΕΠΙΣΤΗΜΙΟΥΠΟΛΗ ΤΟΥ ΔΙ.ΠΑ.Ε.
2020-01-09 09:00 - 13:00
Το Τμήμα Περίθαλψης και Κοινωνικής Μέριμνας (του πρώην ΑΤΕΙΘ) σε συνεργασία με το Τμήμα Αιμοδοσίας του Γενικού Νοσοκομείου «ΙΠΠΟΚΡΑΤΕΙΟ» Θεσσαλονίκης, προγραμματίζει εθελοντική αιμοδοσία,
Την Πέμπτη 9 Ιανουαρίου 2020
από 9πμ έως 1μμ
στην αίθουσα εκδηλώσεων ‘ΦΙΛΙΠΠΟΣ’ της Αλεξάνδρειας Πανεπιστημιούπολης του ΔΙ.ΠΑ.Ε
Κατόπιν τούτου, παρακαλείσθε όλοι όπως προσέλθετε, καθώς η προσφορά αίματος αποτελεί κορυφαία πράξη αγάπης και αλληλεγγύης από άνθρωπο σε άνθρωπο. Η άμεση εξεύρεση αίματος συντελεί καθοριστικά στην έγκαιρη και αίσια έκβαση πολλών περιστατικών και απαλλάσσει τους ενδιαφερόμενους από την αγωνία και το άγχος για την εξεύρεση αίματος.
Οι ενδιαφερόμενοι θα πρέπει να γνωρίζουν απαραίτητα τον ΑΜΚΑ και να έχουν μαζί την Αστυνομική τους Ταυτότητα.
Εθελοντής αιμοδότης μπορεί να γίνει καθένας που έχει ηλικία από 18 έως 62 ετών, εφόσον είναι υγιής. Οι άνδρες μπορούν να δώσουν αίμα έως και τέσσερις (4) φορές το χρόνο, ενώ οι γυναίκες έως και τρείς (3) φορές το χρόνο. Το μεσοδιάστημα μεταξύ 2 αιμοδοσιών δεν μπορεί να είναι μικρότερο των τριών (3) μηνών.
Ο αιμοδότης θα πρέπει:
Πριν την αιμοδοσία
• Να έχει πάρει ελαφρύ πρωινό, (πρωινή αιμοδοσία)
• Να είναι ξεκούραστος και να μην έχει ξενυχτήσει το προηγούμενο βράδυ
• Να μην έχει καταναλώσει αλκοόλ τις προηγούμενες 24 ώρες
• Να είναι απολύτως υγιής
• Να μην ακολουθεί κάποια φαρμακευτική αγωγή, (εξαιρούνται συγκεκριμένα σκευάσματα)
• Να έχουν περάσει τουλάχιστον 6 μήνες από τότε που έκανες piercing ή tattoo.
• Οι γυναίκες να μην αιμοδοτούν κατά την διάρκεια της εμμήνου ρύσεως ή της εγκυμοσύνης
• Να έχει μεσολαβήσει διάστημα τουλάχιστον 3 μηνών από την προηγούμενη αιμοδοσία
Μετά την αιμοδοσία
• Να πιει τον χυμό και να φάει τα μπισκότα που του προσφέρονται
• Να παραμείνει στον χώρο της Αιμοδοσίας, τουλάχιστον για μισή ώρα
• Να μην καπνίσει για 2 ώρες μετά την αιμοδοσία
• Να μην οδηγήσει για 2 ώρες μετά την αιμοδοσία
• Να μην κάνει έντονη σωματική άσκηση
• Να πάρει πολλά υγρά και καλό γεύμα
• Να αποφύγει την κατανάλωση αλκοόλ
• Να ζητήσει βοήθεια από το νοσηλευτικό προσωπικό, αν αισθανθεί αδιαθεσία
«Το αίμα είναι ζωή! Είναι χρέος όλων μας να συνειδητοποιήσουμε την σημασία αυτής της προσφοράς.
Δώστε αίμα, δώστε ζωή με το αίμα σας!!»

Erasmus Global Day 2019 στις Σέρρες
2019-12-10 11:00 - 13:00

Προγράμματα κινητικότητας νέων σε εθνικό και ευρωπαϊκό επίπεδο
2019-12-10

2018 DIS Arbitration Rules
2019-12-06

ΣΕΜΙΝΑΡΙΟ ΠΡΩΤΩΝ ΒΟΗΘΕΙΩΝ ΣΤΗΝ ΑΛΕΞΑΝΔΡΕΙΑ ΠΑΝΕΠΙΣΤΗΜΙΟΥΠΟΛΗ
2019-12-03 13:00 - 15:00
Στο πλαίσιο των ενημερωτικών δράσεων το Τμήμα Περίθαλψης και Κοινωνικής Μέριμνας (του πρώην ΑΤΕΙΘ) και το Τμήμα Νοσηλευτικής της Αλεξάνδρειας Πανεπιστημιούπολης του ΔΙ.ΠΑ.Ε. ΔΙΟΡΓΑΝΩΝΕΙ ΣΕΜΙΝΑΡΙΟ ΠΑΡΟΧΗΣ ΠΡΩΤΩΝ ΒΟΗΘΕΙΩΝ (Αναγνώριση περιστατικού, Καρδιοαναπνευστική αναζωογόνηση-ΚΑΡΠΑ-Θέσεις Ανάνηψης, Πνιγμονή-Εξαγωγή ξένου σώματος, Ασφάλεια διασώστη) για όλο το Διδακτικό και Διοικητικό προσωπικό του ΔΙ.ΠΑ.Ε. σε συνεργασία με την Greek Health Team – ! Ελληνική Υγειονομική Ομάδα. Το Ενημερωτικό –Εκπαιδευτικό Σεμινάριο είναι ΔΩΡΕΑΝ και θα πραγματοποιηθεί στο Αμφιθέατρο ‘ΑΛΕΞΑΝΔΡΟΣ’ της Αλεξάνδρειας Πανεπιστημιούπολης στις 3 Δεκεμβρίου 2019, ημέρα Τρίτη και ώρα 13:00.

Workshop Trans - European Network for Coordination, Education and Training for Natural Disasters and Technological Risk mitigation
2019-10-17 - 2019-10-18

Συμμετοχή του Διεθνούς Πανεπιστημίου της Ελλάδος στην 5η “SEREXPO 2019” (25-29.09.2019)
2019-09-25 - 2019-09-29
Πρόσκληση SEREXPO 2019

H Πρόσκληση SEREXPO 2019 σε μορφή PDF

Telecommunications, Informatics, Energy and Management – TIEM 2019
2019-09-12 - 2019-09-14 | Καβάλα
Το Διεθνές Πανεπιστήμιο Ελλάδας, (πρώην ΤΕΙ Ανατολικής Μακεδονίας & Θράκης), σε συνεργασία με το University of Telecommunications and Posts (UTP) της Σόφιας (Βουλγαρία), υπό την αιγίδα του Δήμου Καβάλας, θα πραγματοποιήσει στις 12, 13 και 14 Σεπτεμβρίου 2019, Διεθνές Επιστημονικό Συνέδριο στην Πανεπιστημιούπολη Καβάλας. Στο συνέδριο αυτό θα παραβρεθούν περίπου 200 σύνεδροι και συνοδοί αυτών, από οκτώ διαφορετικές χώρες της Ευρώπης.
Οι θεματικές ενότητες του Συνεδρίου είναι στις περιοχές των Τηλεπικοινωνιών, της Πληροφορικής, της Ενέργειας και του Management.
Το Συνέδριο απευθύνεται σε όλους (φοιτητές και μη) , είναι δωρεάν και όσοι το παρακολουθήσουν θα λάβουν βεβαίωση παρακολούθησης μετά το πέρας του Συνεδρίου.
Η τελετή έναρξης του Συνεδρίου θα γίνει την Πέμπτη 12-9-2019 και ώρα 17.30 στο φουαγιέ του κόμβου Καβάλας.
Επιστημονικός υπεύθυνος του Συνεδρίου είναι ο Επίκουρος Καθηγητής του τμήματος Φυσικής του Διεθνούς Πανεπιστημίου Ελλάδος, Δρ. Παναγιώτης Κόγιας.

Συνοδευτικό υλικό
Agenda_Conference_TIEM’2019
final Poster
KAVALA NEWS
ΣΥΝΕΝΤΕΥΞΗ
